Sommerhus - 6 personer - Åløbet - Ellinge Lyng - 4573 - Højby - 130-E19692 - Sommerhussiden.dk
Sommerhus - 6 personer - Åløbet - Ellinge Lyng - 4573 - Højby
Emne nr.: 130-E19692
Grundareal 2.071 m²
Utroligt dejligt feriehus med sjæl og varme, huset er beliggende på en stor ugeneret grund, hvor her er plads til børnenes leg, her er sandkasse, sansegynge samt bålplads. Huset er hyggeligt og charmerende indrettet, fra stuen udgang til overdækket terrasse, så selv når duggen falder kan I forlænge sommeraftnerne med hygge på terrassen, endvidere stor åben terrasse hvor solen kan nydes i fulde drag. Huset indeholder 3 soveværelser, badeværelse med brus, bryggers med vaskemaskine, køkken i kombination med spisestue/stue med brændeovn. Huset er beliggende tæt på en af Danmarks allerbedste og meget børnevenlige sandbadestrande med skønne klitter. Her er mulighed for bl.a. at gå på kunstmuseum, spille golf, tennis og overalt i området er der rigtig gode fiskemuligheder fra kysterne. Man kan også blot tage på en tur til fods eller på cykel og nyde den smukke, uspolerede natur. Istidslandskabet i Odsherred er unikt – og afgørende for nutidens Odsherred. Derfor er Odsherred en Geopark, tag en tur rundt på Gravhøj-ruten og oplev istidslandskabet, stenalderens dysser og bronzealderens gravhøje, Hempel Glasmuseum, Odsherred Museum, Næsholm borg som ligger på en holm i Nygård sø mellem Højby og Nykøbing Sj. Naturskolen med sine mange aktiviteter fra alt godt fra havet, ekspeditioner i skoven, sommerfuglesafari til trolde og rævetur. Børnene vil elske at se de mange brandbiler på Odsherred Brandmuseum, eller tag på sælsafari fra Rørvig havn. Nær Sommerland Sjælland, tre golfbaner, Dragsholm Slot og de mange kunstgallerier der kendetegner Odsherred. Et besøg værd er også Nykøbing Sjælland by som har talrige indkøbsmuligheder med flere supermarkeder og en hyggelig gågade med specialforretninger og caféer, eller tag til Rørvig og nyd stemningen på havnen, hvor der kan købes og nydes friskfangede og nyrøgede fisk hver dag, mens børnene fanger krabber fra molen.